Luft indeholder en vis mængde fugt, og når luften passerer varmepumpen, nedkøles denne for at overføre varme til boligen. [Dette kondenserer vandet i luften](/kondens-fra-varmepumpen), som derfor løber ned i en spildbakke under varmepumpen.
Der vil være kondens fra luft til vand-varmepumpen året rundt, men mængden er størst om vinteren, hvor varmepumpen arbejder hårdest. I den periode kan det være fornuftigt at have en veletableret metode til afledning af vandet – og hvis du skal installere en ny varmepumpe, kan du med fordel tænke dette ind fra begyndelsen.
Overordnet set er der tre måder, hvorpå du kan aflede kondensvandet:
* Naturligt dræn
* Etablering af dræn
* Accept af vandet
**Naturligt dræn** kan skabes ved at placere varmepumpens udedel på et område, der fungerer som naturligt dræn – for eksempel en græsplæne eller et bed.
**Etablering af dræn** kan være nødvendigt, hvis din varmepumpe står på et gang- eller fliseareal, som ofte benyttes. Om vinteren kan kondensvandet nemlig fryse til is og gøre overfladen glat.
Dræn kan etableres på flere måder. Det kan være et nedløbsrør eller en brønd tæt på, hvor vandet kan ledes hen. Alternativt kan der bores et dybt hul i jorden, hvor drænslagen føres ned.
**Accept af kondensvandet** er i sagens natur ikke en måde at lede det væk på. Men hvis varmepumpen er placeret på et sted, hvor du og familien ikke kommer så tit, kan du vælge at acceptere, at der kan ligge vand omkring varmepumpen – og ikke mindst at det kan fryse til is om vinteren.